da de da de da de fi en en en sv da nl de bar da da da de da da da en da da da da da da da de de da da es da da it da de
Sydslesvigudvalget på besøg | Dansk Skoleforening for Sydslesvig e.V.
Første møde med mindretalsorganisationerne for tre nye udvalgsmedlemmer.
Folketingets nye Sydslesvigudvalg har torsdag og fredag været på et kort besøg hos det danske mindretal.
Besøgets formål har først og fremmest været, at de mange nye medlemmer i udvalget møder de forskellige mindretalsorganisationer. Med Karina Lorenzen Dehnhardt (SF), Niels Flemming Hansen (KF) og Rune Christiansen (RV) har udvalget tre nye medlemmer. Socialdemokraten Troels Ravn har før været formand for Sydslesvigudvalget, men har ikke været med i udvalget i de seneste år. Christian Juhl (Enhedslisten), Anni Mattthiesen (V) og Martin Henriksen (DF) er gengangere i udvalget, hvor Christian Juhl nu er ny formand.
- Det har været et spændende besøg og vi har fået et godt første indtryk af det der sker i Sydslesvig, siger Niels Flemming Hansen.
Fredag formiddag besøgte Sydslesvigudvalget Harreslev Danske Skole og Børne- og Ungdomshuset for at høre om det tætte samarbejde der er omkring børnene. Skoleforeningen skal opfylde kravene omkring heldagsskolelovgivningen i Slesvig-Holsten og bruger kapaciteten i Børne- og Ungdomshuset dertil.
På skolen var udvalget med til den daglige morgensang. Det var ifølge udvalgsmedlemmerne en ualmindelig opløftende oplevelse, at høre eleverne synge »…eller også er det lyv«
Efterfølgende besøgte udvalget også Harreslevløkke Daginstitution.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg